Soms het ’n mens snags ’n hiëna op soek na vleis in die kamp gekry. Die manne het die vleis in sakke aan ’n tou oor ’n boomtak opgehys sodat die nagdiere nie daarby kon uitkom nie.
Later het die grondpad tussen Skukuza en Onder-Sabie sulke kort stukkies teer gehad om te toets watter uitwerking die teerpad op die diere het. ’n Parkeraadwerker het by die laagwaterbrug gesit waar die pad na die noorde oor die Sabieriver gegaan het. Hy het die motors wat oor die brug ry, getel deur vir elke motor ’n klip in ’n groot blik te gooi.
Baie motors het ’n watersak gehad wat oor die syspieël of aan ‘n haak aan die chroomvoorbuffer gehang het. Dit was drinkwater – die wind het in die ry oor die sak gewaai en die water afgekoel. Wildtuinbesoeke was werklik ’n avontuur... die goeie ou dae!
1. Meng die eiers met die melk karringmelk. Sny die piesangbrood in blokkies van 2 x 2 cm en pak dit in ’n enkellaag in ’n bak. Gooi die eiermengsel oor die brood en laat dit vir minstens ’n halfuur staan om in te trek.
WENK: As jy die sosasies vooraf wil klaarmaak, kan jy dit vir 3 minute vinnig onder ’n vuurwarm oondrooster of oor warm kole sit om warm te word.
Tot 355 mm reën is Vrydag en Saterdag in die Langkloof gemeet nadat dié streek verlede jaar gemiddeld 230 mm reën vir die hele jaar gekry het.
Mnr. André de Wit, ’n vrugteboer van die Langkloof, sê oor die reën en sneeu: “Die tydsberekening is natuurlik perfek. Die vrugtebome begin nou groei ná die winter.”
Mnr. Riaan Strydom van die Bokmakierietrust in die distrik Krakeel in die Langkloof sê hulle het tydens die oorstromings in 2011 laas so baie reën gehad. Die metings in dié distrik wissel volgens hom van 306 mm tot 142 mm. Hy het 'n video van die Krakeelrivier met Landbouweekblad gedeel.
Volgens mnr. Stefan Erasmus van die plaas Beskuitfontein in die distrik Middelburg in die Oos-Kaap is hulle baie dankbaar vir die sneeu wat by hulle geval het. Die sneeu het 20 cm tot 30 cm diep gelê.
Die nuwe Range Rover Velar het reeds ’n streep skoonheidskompetisies vir motors gewen. Die Velar skuif in rangorde in tussen die Evoque en die Sport. Maar dis nie net vir mooi lyk nie. Die Velar is goed toegerus vir veldvernuf. Hy oorkom die meeste hindernisse sonder moeite en al wat jou hier sal terughou, is die vrees dat jy sy groot allooiwiele skraap.
Dié groot wiele is egter ’n probleem op swak grondpaaie. Saam met sy stywe vering laat dit hom soms sukkel om vas te trap. Dit maak hom ook bietjie van ’n rammelkas en ’n mens kan voel hy’s nie doelgebou hiervoor soos ’n Fortuner of Pajero Sport nie. As jy baie stadig op ’n tegniese 4x4-roete gaan ry, vind ’n mens hy’s hoogs bekwaam.
Maar as ’n mens teen 60-80 km/h op ’n sinkplaatpad ry, steek hy af by heelwat goedkoper motors, soos die Toyota C-HR en Suzuki Vitara. Die gebrek aan ruimte vir passasiers kan ook krap. Daar’s genoeg plek voor, maar volwassenes agter gaan ingehok voel. Die kajuit is besonder luuks en stylvol.
Daar’s twee groot skerms met grafika op die voorpaneel, maar dis dalk meer van ’n foefie as iets wat jou bestuur-ervaring verbeter. Dit kom wel nuttig te pas as jy ’n sleepwa agteruit moet stoot. Die Velar maak dit maklik met ’n semi-outomatiese sleepwafunksie. Nadat dit geaktiveer is, draai die stuurwiel vanself.
Die nuwe Volvo-geslag is uiters luuks, stewiger en aanskouliker as vele van sy Duitse eweknieë – en boonop veiliger. Die V90 Cross Country is nie net ’n gewone stasiewa nie. Nes Subaru se puik Outback is die V90 CC ’n plat 4x4. Buiten dat hy al vier wiele aandryf, is die V90 Cross Country se pens 6 cm hoër as die Volvo S90-sedan s’n.
Hy kan dus met net soveel gemak wydsbeen oor ’n hoë middelmannetjie ry as ’n X5. Die lae dak vergemaklik die op- en aflaai van roeibote of enigiets anders wat jy op die dakrak wil vervoer. Verder gee dit die V90 CC ’n lae swaartepunt, wat sy padhouvermoë verbeter.
Die nadele van sy anderster bakvorm is dat die bestuurder laer sit as in die X5. Op die Sederberge se ruwe grondpaaie het die V90 CC met sy kragtige enjin gewys hy verorber lang grondpaaie lag-lag, veral nadat die oorgroot 19”-bande se druk verminder is.
IntelliSafe sal ook rem as die bestuurder by ’n kruising voor ’n aankomende voertuig indraai. As die motor van die pad loop, sal dit rem en die gordels styftrek voor die voertuig dalk rol. Koop die V90 CC as jy die verrigting, luuksheid en funksies van ’n premievoertuig wil geniet.